章日炌

章日炌（），字敬明，號濟令，浙江湖州府德清縣人，明朝政治人物。

生平
萬曆四十六年（1618年）戊午科浙江鄉試第二十九名舉人，崇禎七年（1634年）甲戌科三甲第五十二名進士。都察院觀政，授吳江縣知縣，九年（1636年）因接受鄉豪徐洪賄賂，致使烈婦陳氏含冤自刎，遭論劾降調，不久憂心而亡《崇祯七年甲戌科进士履历便览》：章日炌，曾祖銮；祖子沐，赠文林郎当涂知县；父台祯，增广生。字敬明，号济令，诗二房，乙未年六月二十四日生，湖州府德清县人，戊午二十九名，会三名，三甲五十二名，都察院观政，六月授南直吴江知县，丙子被論降。《安士全書》矜孤恤寡：逼孀现报（《汇纂功过格》）：崇祯末，吴江民张士柏，妻陈氏，少寡而艾。士柏兄士松，谋鬻于里豪徐洪为妾。度其志不可夺，乃设计掳入舟中。陈号恸，凛不可犯。陈之父俊讼于县，县令章日炌，寝阁不行。再讼之直指路振飞，徐洪又贿某宦，饰词以进，反坐陈以骂夫律，系之狱中。陈饮泣，绝粒者三日。适司李至，闻其冤，率之见直指，泣诉而即自刎。路公随下堂揖之，许以雪冤，目乃瞑。即日拜疏上闻，士松、徐洪，立毙杖下，诸凶轻重抵罪。县令贬斥，至郡辞任，满船鬼声，次日遂死。某宦受贿嘱托者，猝病喑哑，终身不能言。［按］此事有记传挽歌，皆叹其偿报之速。《枣林杂俎》：【吴江张烈妇】吴江诸生张士柏，娶沙溪陈俊女。士柏夭，遗女三岁。其兄士松利妇产，以乡人徐洪义子张程字之，妇不听。乙亥十二月既朔，群党夜突入，胁妇往。死拒之，不克。士柏从孙女故适徐氏，因迎于家。越六日，陈诉县侯德清章日炌，日炌杖其媒。徐洪以妇争之，强刑其指，拳曲不受。遂圄妇，谓在徐洪宅连夕无可白也。已妇出狱忿甚，丙子三月诉按台，不得理。四月既朔诉鹾台于松江，鹾台欲下吴江令，妇计迫，即自刎。郡人义之，厝东禅寺旁，道祭相望。日炌竟忧死，徐洪等各伏罪。按《松江府志》：「陳氏，蘇州吳江士人張士柏妻。士柏死，氏年二十三，矢志自守。里豪徐洪覘知氏有容色，賄士柏兄有筠，謀納為妾，與俞媼設計劫致之家，氏守死不可犯。洪怒，以予其奴。奴疥而禿，使逼之，氏求死益力。其中表徐道隆聞變，告其父陳翁，乃得歸。訟於縣，縣令章日炌納洪賂，枉其詞。氏引刀自刺，日炌使隸批頰笮指，下之獄。會推官劉鳴行縣，得出。時巡按路振飛行部松江，乃與父奔控。既投牒，即引刀自刎，血殷然灑地，遂絕。振飛大驚悼，出俸金厚殮之，時崇禎丙子四月二日。殯於東禪寺，郡人士皆具椒醑，為詩文奠之。董文敏題其旌曰「女中荊聶。」路公捕洪，置於法，尋上其事，建坊旌之。日炌斥去，未幾死，諸與洪同謀者，相繼鬼誅。沈因仲正宗記其事。。

家族
曾祖章鑾；祖父章子沐，贈文林郎當塗縣知縣；父章台禎，增廣生。

參考

R
Category:德清人
Category:明朝都察院觀政
Category:明朝吳江縣知縣